ભારતીય સેનાના એક મેજરની પત્ની શૈલજા દ્વિવેદીની હત્યાના મામલે રોજેરોજ નવા ખુલાસા થઈ રહ્યા છે. આરોપી મેજર હાંડાને જેમ જેમ પોલિસ પૂછપરછ કરી રહી છે તેમ તેમ તેની પર્સનલ જીવનનો ખતરનાક ચહેરો સામે આવી રહ્યો છે. પોલિસ સૂત્રોના જણાવ્યા મુજબ શૈલજા દ્વિવેદી એકલી નહોતી જેને ગર્લફ્રેન્ડ બનાવવા માટે હાંડાએ એપ્રોચ કર્યુ હતુ પરંતુ ફેસબુક પર ફેક પ્રોફાઈલ બનાવીને મેજર હાંડાએ ઘણી છોકરીઓને પ્રેમની નકલી જાળમાં ફસાવી રાખી હતી. અંગ્રેજી વર્તમાનપત્ર ઈન્ડિયન એક્સપ્રેસ મુજબ એક છૂટાછેડા લીધેલ મહિલા પણ મેજર હાંડાની જાળમાં ફસાઈ હતી જેની સાથે કલાકો સુધી ચેટિંગ કરતો હતો. કહેવામાં તો એ પણ આવી રહ્યુ છે કે તે બધી છોકરીઓને લગ્નનું વચન પણ આપતો હતો. આગળ જાણો, વિસ્તારથી...